ΓΡΑΠΤΗ ΕΡΩΤΗΣΗ E-1310/01

υποβολή: Patricia McKenna (Verts/ALE) προς την Επιτροπή

(3 Μαΐου 2001)

Θέμα: Εργοστάσιο επανεξαερίωσης του Murgados

Σύμφωνα με το πρόγραμμα χρησιμοποίησης του φυσικού αερίου ως καυσίμου και τη μετατροπή που πρόκειται να πραγματοποιηθεί στο πλαίσιο αυτό στον ισπανικό ενεργειακό τομέα, σχεδιάζεται η τοποθέτηση μιας σειράς εργοστασιακών εγκαταστάσεων επανεξαερίωσης στις ισπανικές ακτές.

Στο Murgados, σε άμεση γειτνίαση με τον πληθυσμό και κοντά σε χώρο με 150 000 κατοίκους, σχεδιάζεται η εγκατάσταση εργοστασίου επανεξαερίωσης. Τεχνικοί, ο πρώην προϊστάμενος της Λιμενικής Αρχής του Ferrol (που καθαιρέθηκε διότι αντιτάχθηκε στην προτεινόμενη εγκατάσταση του εργοστασίου επανεξαερίωσης στο Murgados), ενώσεις αλιέων, οργανώσεις πολιτών, καθώς και περιβαλλοντικές ΜΚΟ, αντιτίθενται στην εγκατάσταση του εργοστασίου επανεξαερίωσης στη συγκεκριμένη τοποθεσία, διότι περικλείει σοβαρούς κινδύνους για το γειτονικό πληθυσμό.

Στο βασιλικό διάταγμα (ΒΔ) 2414/1961 της 30ής Νοεμβρίου 1961 περί επιβλαβών, ανθυγιεινών, βλαβερών και επικίνδυνων δραστηριοτήτων (ισπανική EE 292 της 7.ΧΙΙ.61), το εργοστάσιο επανεξαερίωσης ταξινομείται ως επικίνδυνη δραστηριότητα(1). Την ίδια ταξινόμηση ακολουθεί το ΒΔ 1254/1999 της 16ης Ιουλίου 1999 περί των μέτρων ελέγχου των κινδύνων που ενέχουν τα σοβαρά ατυχήματα στα οποία εμπλέκονται επικίνδυνες ουσίες(2). Το προαναφερθέν ΒΔ 1254/1999, στο κεφάλαιο 1 άρθρο 4, ορίζει: Σε κάθε περίπτωση, οι μεταποιητικές βιομηχανίες που θεωρούνται επικίνδυνες ή ανθυγιεινές, μπορούν να εγκατασταθούν, κατά γενικό κανόνα, μόνο σε απόσταση 2 χιλιομέτρων από οικισμό(3). Το ευρωπαϊκό πρότυπο ΕΝ 1473 (Μάιος 1997), μεταφορά του οποίου αποτελεί το ισπανικό πρότυπο UNE 1473 (Μάιος 1998) καθιστάποχρεωτική τη διεξαγωγή ανάλυσης των επικίνδυνων εγκαταστάσεων, την εκτίμηση των πιθανοτήτων κινδύνου, συμπεριλαμβανομένου του ανθρώπινου παράγοντα, τη μοντελοποίηση μιαςποθετικής διαρροής, τη μοντελοποίηση της διασποράς αερίου, τη μοντελοποίηση της διαφυγής με εκτίναξη κ.λπ.

Το άρθρο 8 του ΒΔ 1254/1999 καθιστά επίσηςποχρεωτική τη συνεκτίμηση του φαινομένου ντόμινο (αλυσιδωτές εκρήξεις άλλων εγκαταστάσεων με συναφείς επικίνδυνες ουσίες, οι οποίες προκαλούνται λόγω του αρχικού ατυχήματος), πράγμα το οποίο δεν έγινε(4). Ωστόσο, ήδη αυτή τη στιγμήπάρχουν δύο παρακείμενες εγκαταστάσεις που, σε περίπτωση ατυχήματος, ενδέχεται να προκαλέσουν αυτό το φαινόμενο ντόμινο: οι δεξαμενέςδρογονανθράκων τύπου Β και Γ (στα 500 μέτρα) και το Στρατιωτικό Οπλοστάσιο (στα 1200 μέτρα).

Λαμβάνονταςπόψη τον επικίνδυνο χαρακτήρα του εργοστασίου επανεξαερίωσης φυσικού αερίου στο Murgados, προτίθεται η Επιτροπή να αναλάβει σχετική δράση και σε ποιες συγκεκριμένες ενέργειες σκοπεύει να προβεί;

Θα γίνει ανεκτό το γεγονός ότι η ενεργειακή μετατροπή πραγματοποιείται χωρίς ένα κρατικό πρόγραμμα που να προβλέπει την τήρηση των πλέον στοιχειωδών κανόνων ασφαλείας;

Δεν θεωρεί η Επιτροπή ότι είναι απαραίτητο να γίνει μια εκτίμηση των περιβαλλοντικών κινδύνων που περικλείει το συγκεκριμένο εργοστάσιο;

(1) Ο ορισμός που δίνει το διάταγμα για την επικίνδυνη εγκατάσταση είναι ο εξής: Ως επικίνδυνες νοούνται οι δραστηριότητες που αποβλέπουν στην παραγωγή, επέμβαση, επέκταση ή αποθήκευση προϊόντων που ενέχουν σοβαρούς κινδύνους λόγω εκρήξεων, καύσεων, ακτινοβολιών ή άλλων συναφών, για τα πρόσωπα ή τα αγαθά..

(2) Στο Παράρτημα 1, μέρος 1, Κατάλογος ουσιών, το διάταγμα αναφέρεται σε: εξαιρετικά εύφλεκταγρά αέρια (συμπεριλαμβανομένου του GPL) και φυσικό αέριο.

(3) Στο ΒΔ 1254/1999, παρ. 2, αναφέρεται επίσης: Οι πολιτικές κατανομής της χρήσης γης συνεκτιμούν την ανάγκη διατήρησης των δεουσών αποστάσεων μεταξύ, αφ ενός, των εγκαταστάσεων που αναφέρονται στο παρόν ΒΔ και, αφ' ετέρου, των οικιστικών ζωνών, των ζωνών όπου συχνάζει το κοινό καθώς και των ζωνών που παρουσιάζουν φυσικό ενδιαφέρον, και σε ό,τι αφορά τιςφιστάμενες εγκαταστάσεις, τα συμπληρωματικά τεχνικά μέτρα που αναφέρονται στο άρθρο 5, προκειμένου να μην αυξηθούν οι κίνδυνοι για τα πρόσωπα.

(4) Εφαρμόζοντας το πρότυπο διασποράς της μόλυνσης των Pasquill-Gifford σε διαρροή αερίου της τάξεως των 944 kg/sec, με ατμοσφαιρική σταθερότητα της τάξεως Ε και ταχύτητα ανέμου 2 m/sec, λαμβάνονται τα εξής στοιχεία:Το όριο ασφυξίας (33 % (0,22 κγ/μ3) θα απλωθεί σε ακτίνα 750 m, φτάνει στις δεξαμενέςδρογονανθράκων τύπων Β και Γ, χωρητικότητας 200 000 m3, που βρίσκονται σε 500 μέτρα απόσταση (φαινόμενο ντόμινο) (οι οποίες εγκαταστάθηκαν εφέτος το καλοκαίρι από το Forestal del Atlntico), μετά σε ένα εργοστάσιο κόλλας και, τέλος, πολύ κοντά στο αστικό κέντρο όπου ζει ο πληθυσμός του Murgados στα 900 μέτρα. Το ανώτατο όριο ευφλεκτότητας (14 %, 0,092 kg/m3) θα φτάσει στα 1250 m., περικλείοντας τον περίγυρο του αστικού κέντρου του Murgados στα 900 m., το Seixo στα 1200 m. και το Στρατιωτικό Οπλοστάσιο (φαινόμενο ντόμινο) στα 1200 m.Το κατώτατο όριο ευφλεκτότητας (5 %, 0,033 kg/m3) φτάνει στα 2 250 m., πράγμα που σημαίνει ότι θα αγγίξει επίσης και τη συνοικία Barrio de la Magdalena της πόλης Ferrol.

Κοινή απάντηση κας Wallstrm εξ ονόματος της Επιτροπής στις γραπτές ερωτήσεις E-1310/01, E-1359/01 και E-1379/01

(5 Ιουλίου 2001)

Η Επιτροπή δεν γνωρίζει τα όσα αναφέρουν τα Αξιότιμα Μέλη του Κοινοβουλίου σχετικά με την μονάδα Forestal Atlntico, SA, ή για το έργο εγκατάστασης μονάδας επαναεξαερίωσης και που προβλέπεται στην ίδια κοινότητα με την πρώτη (Mugardos, Γαλικία).

Εκ πρώτης όψεως, φαίνεται να τυγχάνει, εν προκειμένω, εφαρμογής η οδηγία 85/337/ΕΟΚ του Συμβουλίου της 27ης Ιουνίου 1985 περί της εκτίμησεως των επιπτώσεων ορισμένων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(2).

Όσον αφορά το ενδεχόμενο εφαρμογής της οδηγίας 96/82/ΕΚ του Συμβουλίου της 16ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(3) (εν προκειμένω, οδηγία Σεβέζο), δύο είναι οι προϋποθέσεις:

- η ποσότητα επικίνδυνων ουσιών πουπάρχουν στις εγκαταστάσεις πρέπει ναπερβαίνει τις οριακές τιμές που καθορίζονται στο παράρτημα Ι της οδηγίας. Το εν λόγω παράρτημα καθορίζει δύο όρια, ένα κατώτατο και ένα ανώτατο. Όταν η ποσότητα των επικίνδυνων ουσιών δενπερβαίνει το κατώτατο όριο, η οδηγία Σεβέζο δεν τυγχάνει εφαρμογής. Όταν η ποσότητα των επικίνδυνων ουσιών κυμαίνεται μεταξύ του κατώτατου και ανώτατου ορίου, τυγχάνουν εφαρμογής μόνον ορισμένες διατάξεις της οδηγίας. Όταν σημειώνεταιπέρβαση του ανώτατου ορίου, τυγχάνουν εφαρμογής όλες οι διατάξεις. Ενδεικτικά αναφέρεται ότι για το φυσικό αέριο, το κατώτατο όριο έχει οριστεί στου 50 τόννους και το ανώτατο στους 200 τόννους·

- πρέπει οι εγκαταστάσεις να μην ανήκουν σε τομείς που έχουν αποκλειστεί και οι οποίοι καθορίζονται στο άρθρο 4. Αξίζει ναπενθυμιστεί ότι η μεταφορά επικίνδυνων ουσιών, καθώς και η ενδιάμεση αποθήκευση, ιδίως σε λιμένες, εξαιρούνται της εφαρμογής της οδηγίας Σεβέζο.

Όσον αφορά την τήρηση της οδηγίας 96/61/ΕΚ του Συμβουλίου της 24ης Σεπτεμβρίου 1996 σχετικά με την ολοκληρωμένη πρόληψη και τον έλεγχο της ρύπανσης(4), η Επιτροπή γνωρίζει ήδη την ύπαρξη προβλημάτων εφαρμογής στην Ισπανία και, ως εκ τούτου, κίνησε διαδικασία επί παραβάσει κατά της Ισπανίας λόγω της καθυστερημένης μεταφοράς της εν λόγω οδηγίας.

Εκτός από αυτό, η Επιτροπή δεν διαθέτει κανένα στοιχείο βάσει του οποίου θα μπορούσε ναποτεθεί ότι οι ισπανικές αρχές, κατά την έγκριση του έργου στο οποίο αναφέρονται τα Αξιότιμα Μέλη του Κοινοβουλίου, δεν θα σεβαστεί την ισχύουσα κοινοτική νομοθεσία περί προστασίας του περιβάλλοντος.

Όσον αφορά το συγκεκριμένο έργο, καθώς και τα ερωτήματα σχετικά με τιςφιστάμενες εγκαταστάσεις, η Επιτροπή θα επιδιώξει να ενημερωθεί από τις ισπανικές αρχές.

Η Επιτροπή,πό την ιδιότητά της ως θεματοφύλακα των συνθηκών, θα λάβει κάθε μέτρο που είναι αναγκαίο για την εξασφάλιση της εν προκειμένω τήρησης του κοινοτικού δικαίου.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 10 της 14.1.1997.

(4) ΕΕ L 257 της 10.10.1996.